Sir David Graaff oorlede | Netwerk24
Sir David Graaff oorlede
Deur Nielen de Klerk 25 Januarie 2015 13:39
Sir David Graaff (74) is Saterdagoggend in sy huis op De Grendel-wynlandgoed, Kaapstad, oorlede.
Dié oudpolitikus, sakeman en boer is ná ’n kort siekbed aan kanker oorlede, het sy vrou lady Sally gesê.
Graaff word oorleef deur sy vrou en vier kinders – De Villiers, Robert, Leeza en David-John (Johnny) .
Hy was in die negentigerjare adjunkminister van handel en nywerheid. Hy was ook van 1987 tot 1998 ’n lid van die parlement.